Bygdelagssamskipnaden

Kræsjkurs i tur- og gammaldans med Frøy
2023-09-02 12:00 - 16:00 (Europe/Oslo) | Storplenen, Ås, Ole Sverres plass 1, Ås, Akershus, 1433, Norway
Eit nytt semester er i gong, og nye studentar skal ta steget vidare i dansekarriera si. Frå knyttnevepumping og tverking, skal dei no lære korleis skikkelege folk dansar.

Unge Thorvald og Tora kjem straks til å forstå at det er folkedans som gjeld her på Agrarmetropolen, og då er det jo greit å lære korleis ein unngår kræsj på dansegolvet.

Vi kjem naturlegvis først til å vise korleis folkedans dansast. Her blir det rikt med høve til å kræsje i andre. Den meir røynde dansar, som kan å danse både med og uten kræsj, er naturlegvis også velkomen.

Om du no er forvirra rundt kva kurs det eigentleg er snakk om, er dei reine fakta slik:
– Kurs i turdans og gammaldans for alle. Kom med eller utan partnar. Vi tek utgongspunkt i at kursdeltakarane er i stand til å gå, men krever ikkje forkunskapar utover dette.

Du kjem til å site att med markant auka ferdigheiter innan reinlender, vals og polka og eit knippe turdansar, samt bli ein trygg trafikant på dansegolvet.

Kurset er !GRATIS! og krev ikkje påmelding. Vel møtt!

Onsdagsøving med Frøy
2023-09-06 18:00 - 20:00, 2023-09-13 18:00 - 20:00, 2023-09-20 18:00 - 20:00, 2023-09-27 18:00 - 20:00 | Festspisesalen, Samfunnet i Ås, Olav L. Moens plass 1, Ås, Akershus, 1430, Norway
Kvar onsdag frå kl 18-20 har Frøy øving. Det skjer på Samfunnet i Ås, i rommet Festspisesalen. I løpet av hausten prøver vi å pløgje gjennom så mykje vi får plass til av både gammaldans, turdans, bygdedans og litt songdans. Frøy-øvingane er altså veldig varierte!
Det blir alltid mogleghet for å lære ting frå skratsj, og vi avsluttar alltid med mengdetrening gjennom fridans.
Sjølve planen over innhald på den einskilde øving er ikkje heilt spikra enno, men vi kan love deg at det er substansielt. Og kjekt.
Vel møtt!

Husdåp og åpningsfest på SÆTRA!
2023-09-08 17:00 - 23:59 | Sætra, Ås (Fougnerbakken 19), Fougnerbakken 19, Ås, Akershus, 1433, Norway
Dansevener!
Det er på tide å invitere dykk alle til ein forrykande fest: Fredag 8. september skal Tradenigheten, vår allianse med Flatlusa Spelemannslag og Budeieforeninga i Ås, innvie vårt nye foreiningshus på Ås. Alle er velkomne, uansett alder eller helstilstand. At hjartet slår i bringa er godt nok for oss.
Kva kan du vente deg?
17:00: ankomst og mingling. Høve til å sjå seg om på Sætra og dei flotte omgivnadane.
18:00: Programstart.

Høgtidsame talar om historia og framtida åt hus og folk
Enno meir høgtidssam dåpsseremoni, v/RIKSANTIKVAREN i eigen høge person
Musikalske og kulturelle innslag
Innflyttingsgåveseremoni
DANS LONGT INN I NATTA

Vi håpar du byr på ditt nærver. Gler oss til å sjå ditt fagre Åsyn.
Sit ikkje som eit attgløyme. Lett på bakfoten, du òg!
